**372/2017.(XII.14.) Kgy. sz. határozat**

1. A Közgyűlés a szombathelyi 8613/19 hrsz.-ú, Mikes Kelemen utcai „beépítetlen terület” megnevezésű ingatlanra vonatkozó pályázati felhívást a 231/2017. (IX.14.) Kgy. sz. határozatban foglalt változatlan feltételekkel elfogadja az alábbi fő szempontok szerint:

* A Közgyűlés az ajánlatokat az ajánlattevő által vállalt vételár nagysága, ami legalább a kikiáltási ár összege, illetve az ajánlattevőnek a vételár megfizetésének módja és határnapja, valamint az ingatlan hasznosítására vonatkozó elképzelés együttes értékelésével bírálja el.
* Az ingatlan vételára minimum 38.929.921,- Ft + ÁFA, azaz bruttó 49.441.000 Ft.

1. A Közgyűlés felhatalmazza a polgármestert, hogy az ingatlan értékesítésére vonatkozóan a pályázatot írja ki.
2. A Közgyűlés felkéri a polgármestert, amennyiben a pályázati eljárás eredménytelenül zárul – nem érkeznek be érvényes pályázatok –, úgy gondoskodjon változatlan tartalommal a pályázat további kiírásáról. A Közgyűlés felkéri a polgármestert, amennyiben az aktualizált forgalmi érték változik, az új pályázatot ismét terjessze a Közgyűlés elé.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője)

**Határidő:** 1. pont: azonnal

2-3. pont: folyamatos